Սեմ Ֆիշեր

Սեմ Ֆիշեր (անգլ.՝ Sam Fischer, հուլիսի 5, 1991(1991-07-05), Սիդնեյ, Ավստրալիա), ավստրալիացի փոփ ռոք երգիչ, երգերի հեղինակ և երաժիշտ։ Ֆիշերը նախքան 2019 թվականին «RCA Records» լեյբլի հետ համագործակցելը երգերը թողարկել է ինքնուրույն կերպով։ 2020 թվականի հունվարին RCA-ն վերաթողարկել է նրա դեբյուտային «Not a Hobby» մինի ալբոմը։


== Կյանք և գործունեություն ==


=== Վաղ կյանք ===
Ֆիշերը ծնվել է 1991 թվականին Ավստրալիայի Սիդնեյ քաղաքից դուրս և մեծացել Սիդնեյից ոչ հեռու գտնվող Գրոս Վեյլ քաղաքում գտնվող ագարակում։ Նրա երաժշտական կյանքն սկսվել է երեք տարեկանում, երբ սկսել է նվագել ջութակ՝ ոգեշնչվելով Քուինի ելույթը նայելիս։ 7 տարեկան հասակում իր ընտանիքի հետ տեղափոխվել է Սիդնեյ, 10 տարեկանում ունեցել սաքսոֆոն, ավելի ուշ նվագել է ավագ դպրոցի ջազ նվագախմբի կազմում։ 12 տարեկանից սկսել է գրել երգեր։ Հաճախել է Սիդնեյի գրագիտության դպրոց և ավելի ուշ՝ Սիդնեյի երաժշտական կոնսերվատորիա։ 2010 թվականին ընդունվել է Բոստոնում գտնվող Բերքլիի երաժշտական քոլեջ և տեղափոխվել այդ քաղաք՝ երաժշտություն սովորելու։ Դասական կերպով սովորել է սաքսոֆոն և ջութակ։ Բերքլիում միացել է «Pitch Slapped» վոկալ խմբին, որը 2014 թվականին հաղթել է ա կապելլայի մրցույթում։


=== 2012-ներկա։ «Not a Hobby» ===
Ֆիշերի առաջնելութային թողարկումը եղել է 2012 թվականի հուլիսին Ալեքս Փրեսթոնի հետ «Heartbeats» սինգլը։ 2014 թվականին՝ Բերքլիի քոլեջն ավարտելուց հետո, Ֆիշերը տեղափոխվել է Լոս Անջելես, որտեղ ակտիվ է եղել տեղական ա կապելլա խմբերում և երգել է «HOLYCHILD» խմբի բեք վոկալ կազմում, միաժամանակ գրել է երգեր և, որպես արտիստ, իր կարիերայի համար ձգտել է հաջողության։
2016 թվականի մայիսին Ֆիշերը թողարկել է իր առաջին սինգլը՝ «Lean»: Հաջորդ տարի թողարկել է 2017 թվականի նոյեմբերի 10-ին «Billboard»-ում ներկայացված «Same Friends» և «Getting Older» սինգլները։ Ֆիշերն Օփիայի հետ թողարկել է «Secrets» սինգլը։
2018 թվականի հունվարին Ֆիշերը թողարկել է առաջին մինի ալբոմը՝ Not a Hobby: 2018 թվականի մայիսին Ֆիշերը թողարկել է երկրորդ մինի ալբոմը՝ Sam Fischer (Our Vinyl Sessions), որտեղ ներառված են «Getting Older», «Same Friends» և «Lean» երգերը։ 2019 թվականի հունվարին Ֆիշերը համագործակցել է Լոնդոնից Բլեք Սեյնթի հետ` թողարկելով «Everybody Wants You» երգը, որը 2019 թվականի կեսերին դարձել է պար։ Նույն տարի շրջագայել է Լյուիս Քափալդիի հետ։ Ավելի ուշ` 2019 թվականին, Ֆիշերը միացել է «RCA Records» լեյբլին, որը 2019 թվականի դեկտեմբերին վերաթողարկել է  «This City» երգը և 2020 թվականի հունվարին` Not a Hobby մինի ալբոմը։  Not a Hobby-ն 2020 թվականի մարտի 9-ին Ավստրալիացի արտիստների սինգլների չարթում գրավել է 15-րդ տեղը։
Ֆիշերն աշխատել է շատ պրոդյուսերների հետ և գրել է երգեր մի շարք արտիստների համար, որոնց թվում են Սիարան («Dose»), Էլլե Քինգը, Սաբրինա Քլաուդիոն, Քեյթ Ուրբանը, MAX-ը, Քրիստիան Ֆրենչը, Անդի Գրեմերը, Saygrace-ը և Ջեսսի Ջեյը։


== Սկավառակագրություն ==


=== Մինի ալբոմներ ===


=== Սինգլներ ===


==== Որպես առաջատար կատարող ====


==== Որպես երկրորդական կատարող ====


==== Գովազդային սինգլներ ====


== Մրցանակներ և անվանակարգեր ==


=== ARIA Music Awards ===
ARIA Music Awards-ը ամենամյա մրցանակների շարք է, որը ճանաչում է Ավստրալիայի երաժշտության բոլոր ժանրերում բարձր որակը, նորարարությունը և նվաճումները։ 2020 թվականին Ֆիշերն առաջադրվել է մեկ մրցանակի։


== Նշումներ ==


== Ծանոթագրություններ ==


== Արտաքին հղումներ ==
Պաշտոնական կայք(անգլ.)